Igaunijas PSR
Igaunijas Padomju Sociālistiskā Republika (saīsināti: Igaunijas PSR; igauņu: Eesti Nõukogude Sotsialistlik Vabariik, ENSV; krievu: Эстонская Советская Социалистическая Республика, ЭССР) bija 1940. gadā Padomju Savienības okupētajā Igaunijas Republikas teritorijā līdz 1990. gadam eksistējoša padomju republika. Igaunijas PSR Augstākā padome 1990. gada 8. maijā pieņēma rezolūciju, kas Igaunijas PSR pārdēvēja par Igaunijas Republiku.